ڪٽارا ثقافتي ڳوٺ

ڪٽارا ثقافتي ڳوٺ (عربي: الحي الثقافي کتارا)، جنهن کي صرف ڪٽارا (عربي: کتارا) جي نالي سان پڻ سڃاتو وڃي ٿو، قطر جي شهر دوحا ۾ هڪ ثقافتي ۽ واپاري ڪمپليڪس آهي، جيڪو ويسٽ بي ۽ پرل جي وچ ۾ اوڀر ڪناري تي موجود آهي. ھن کي آڪٽوبر 2010 ۾ دوحہ ٽرِبيڪا فِلم فيسٽيول جي دوران پريويو لاءِ کوليو ويو ھيو. جائزو ڪٽارا ڪلچرل وليج 2010 ۾ ثقافت ۽ ڪلا جي فھلاءُ ۽ ڏي-وٺ لاءِ ٺاھيو ويو ھيو. اھو دوحا جي ڪناري سان لگهندڙ ٻِيھر حاصل ڪيل زمين(ريڪليمڊ لينڊ) تي ٺھيل آھي. اھو ھڪ پارمپرڪ(روايتي) قطري ڳوٺ وانگر ٺھيل آھي جھن ۾ ننڍيون ريتي رنگ جو عمارتون، چپٽيون ڇتيون، ڇاني ياريون گھٽيون، ۽ گڏو گڏ آڌونڪ سوڌائون بہ آھن. ويسٽ بي ۽ پرل جي وچ ۾ ھئڻ سبب، اھو دوحا جي ڪناري تي موجود خاس جڳھين مان ھڪ آھي. ڪمپليڪس ۾ مختلف جڳھون شامل آهن جن ۾ آرٽ گيلريون، ٿيٽر، ڪنسرٽ هال، ڪتابگھر، هڪ عام ساماجي ھال، ۽ هڪ گهڻ مقصدي ڪانفرنس هال شامل آهن، جتي الڳ الڳ ڪاريڪرم ۽ ڏڻ ٿيندا رھندا آھن. ٻاهرين خاصيتن ۾ 1.5 ڪلوميٽر (0.93 mi) ڪٽارا بيچ آھي جتي تيراڪي، پيڊل بوٽنگ، ٻيڙيءَ جي سواري، ڪاياڪنگ جھڙيون شيون ٿينديون آھن. ھن جي علاوا گھڻيون اي ڪلاڪاريون پڻ ڪناري تي ڏسڻ لاءِ ملن ٿيون ڪٽارا ۾ ٻه پارڪ آهن: نارٿ هِلز پارڪ ۽ سائوٿ هِلز پارڪ، ٻئي ڪٽارا هِلز تي آهن، جيڪا ھڪ بناوتي ٽڪري آھي جنهن ۾ سرسبز ٻوٽا، پاڻي جو وهڪرو ۽ پيدل سفر جا رستا آهن. ڪٽارا جي خاس نشانين ۾ 3,275 چورس ميٽر جو سنگ مرمر جو ايمفي ٿيٽر شامل آهي، جيڪو قديم يوناني(گريڪ) ۽ روايتي عربي ڊيزائن جي تتن کي ملائي ٺاھيل آھي، جيڪو 5,000 ڏسندڙن کي ويهاري سگهي ٿو. ڪامپليڪس ۾ عثماني طرز جي گولڊن مسجد پڻ آهي، جيڪا سون جي ٽائلس سان سينگاريل آهي، ۽ ڪٽارا مسجد ، جيڪا ترڪي جي اڏاوت جي ماھر زينب فاديل اوگلو پاران ڊزائين ڪئي وئي آهي ۽ فيروزي ۽ جامني ڄڙائو ڪم سان سينگاريل آهي. ھڪ ٻئي خاصيت آھي ھتان جا روايتي ڪبوتر ٽاور جي سرن ۽ مٽيءَ مان ٺھيل آھن ۽ اٽڪل 15 ميٽر اونچا آھن. ڪٽارا جو اوپيرا ھائوز قطر جو اڪلوتو اوپيرا ھائوز آھي. ھن ۾ 550 ماڻھون ھڪ معل ويھي سگھن ٿا ۽ ھتي طرح طرح جا ڪانسرٽ ۽ ڪاريڪرم ٿين ٿا.